Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, [114/23](http://www.uradni-list.si/1/objava.jsp?sop=2023-01-3325) in [136/23](http://www.uradni-list.si/1/objava.jsp?sop=2023-01-4287) – ZIUZDS) **Ministrstvo za notranje zadeve, Policija**, Štefanova ulica 2, Ljubljana, objavlja prosto strokovno-tehnično delovno mesto za nedoločen čas, in sicer:

konservator restavrator (šifra DM 73050) v Generalni policijski upravi, Policijski akademiji, Muzeju slovenske policije (izvaja se v strokovnem nazivu konservator restavrator, konservator restavrator višji konservator, konservator restavratorski svetovalec in konservatorsko restavratorski svetnik).

Kandidati, ki se bodo prijavili na delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) – **smer Umetnost ali Tehnika ali Naravoslovje, matematika in statistika,**
* osnovna raven znanja angleškega ali nemškega jezika,
* strokovni izpit za kustosa, konservatorja in konservatorja-restavratorja (če ga izbrani kandidat še ni opravil, ga mora opraviti v zakonsko določenem roku),
* najmanj 8 mesecev delovnih izkušenj,
* državljanstvo Republike Slovenije s stalnim prebivališčem v Evropski uniji,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti pravnomočno obsojeni zaradi drugega kaznivega dejanja na nepogojno kazen zapora v trajanju več kot tri mesece,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* opravljeno osnovno usposabljanje za obravnavo in varovanje tajnih podatkov (kandidat ga lahko opravi v okviru izbirnega postopka),
* da so bili varnostno preverjeni v obsegu in na način, kot je določen v Zakonu o organiziranosti in delu v Policiji, in da zanje ne obstaja varnostni zadržek (navedeno se izvede v okviru izbirnega postopka).

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

**Prednost pri izbiri bodo imeli kandidati s poznavanjem:**

* **angleškega jezika,**
* **uporabe računalniške tehnologije na področju muzejske dejavnosti,**
* **osnov računalniške tehnologije in muzejskih računalniških programov,**
* **fotografske in multimedijske opreme.**

Naloge delovnega mesta so naslednje:

* + izdelovanje in izvajanje programov za konserviranje in restavriranje muzejskega gradiva,
  + izvajanje konservatorskih in restavratorskih posegov in vodenje dokumentacije o posegih,
  + skrb za zagotavljanje predpisanih standardov na hranjenja in varovanja muzejskega gradiva v prostorih muzeja,
  + priprava smernic in dokumentov, ki jih muzej potrebuje za preverjanja stanja, konserviranje/restavriranje predmetov, nadzor in spremljanje mikroklimatskih pogojev ter preventivno konservacijo predmetov,
  + sodelovanje pri pripravi strateškega načrta in letnih načrtov dela muzeja ter ostalih skupnih dokumentih muzeja,
  + določanje pogojev hrambe, razstavljanja in izposoje muzejskih predmetov ter svetovanje v zvezi s tem,
  + nadzorovanje stanja v depojih in razstavnih prostorih ter ukrepanje ob pojavu nevarnosti (škodljivci, voda ipd.),
  + urejanje depojev, priprava muzealij za deponiranje, razstavljanje in transport,
  + sodelovanje pri postavitvah razstav,
  + sodelovanje pri izvajanju pedagoško-andragoških programov s konservatorskimi vsebinami,
  + spremljanje in študij strokovne literature,
  + publiciranje in predstavljanje izsledkov strokovnega dela ter raziskav in sodelovanje na kongresih,
  + sodelovanje pri drugih projektih v katere se vključuje muzej,
  + sodelovanje s sorodnimi službami doma in v tujini,
  + svetovanje glede pravilnega vzdrževanja, ustrezne rabe in ohranjanja premične policijske in pravosodne dediščine, ki se nahaja izven muzeja,
  + opravljanje drugih nalog s svojega delovnega področja, ki jih naroči nadrejeni.

Posebnost delovnega mesta: neenakomerni delovni čas (razpored).

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da:

* je državljan Republike Slovenije s stalnim prebivališčem v Evropski uniji,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot tri mesece,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo kandidata, da za namen tega postopka dovoljuje Ministrstvu za notranje zadeve pridobitev podatkov iz 3. točke iz uradnih evidenc (v primeru, da kandidat z vpogledom v uradne evidence ne soglaša, mora sam predložiti ustrezna dokazila),
2. izjavo kandidata, da soglaša z varnostnim preverjanjem v obsegu in na način, kot je določen v Zakonu o organiziranosti in delu v policiji.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, če bo to potrebno.

Izbrani kandidat bo delo na delovnem mestu konservator restavrator opravljal v strokovnem nazivu konservator restavrator, z možnostjo napredovanja v naziv konservator restavrator višji konservator, konservator restavratorski svetovalec in konservatorsko restavratorski svetnik. Z izbranim kandidatom bo sklenjena pogodba o zaposlitvi za nedoločen čas, s polnim delovnim časom in šestmesečnim poskusnim delom. Izhodiščni plačni razred na razpisanem delovnem mestu je 34. Izbrani kandidat bo delo opravljal v prostorih Policijske akademije, Rocenska ul. 56, Ljubljana - Šmartno, oziroma drugih uradnih prostorih organa.

Kandidati pošljejo prijavo preko spletne strani **https://kadri.mnz.gov.si/delovna-mesta/** ali v pisni obliki na priloženem obrazcu **"Vloga za zaposlitev**", v zaprti ovojnici, na naslov **MNZ RS, Štefanova ulica 2, 1501 Ljubljana**, z označbo **"JO-konservator-restavrator, št. 1100-102/2024"** na spodnji levi oz. zadnji strani ovojnice,in sicer **v 8 dneh** po objavi na spletnem mestu državne uprave GOV.SI in spletni strani Zavoda RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov **gp.mnz@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju: Muhamed Delić, vodja Muzeja slovenske policije, tel. št. 01 428 42 16.

Informacije o izvedbi javne objave: Tanja Pekolj, tel. št. 01 428 44 68 in ali Mateja Gajšek, tel. št. 01 428 49 72, Urad za organizacijo in kadre.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.